05/08/2013 | Administración LocalMunicipal
Lousame
Publicación do anuncio da aprobación definitiva do regulamento do funcionamento do centro de día

ANUNCIO Logo de transcorrer o prazo de información pública do “Regulamento de funcionamento do centro de día para persoas maiores en Lousame”, ó non se presentaren reclamacións ou suxestións dentro do dito prazo, enténdese elevado a definitivo o acordo adoptado polo Concello en Pleno na sesión do 16 de maio de 2013, de conformidade co disposto no art.49 da Lei 7/1985, do 2 de abril, reguladora das bases de réxime local, procedéndose á publicación do texto definitivo. “REGULAMENTO DE FUNCIONAMENTO DO CENTRO DE DÍA PARA PERSOAS MAIORES DE LOUSAME TÍTULO I.–DISPOSICIÓNS XERAIS Artigo 1.–Obxecto. O presente regulamento establece os principios de actuación, obxectivos e as normas de organización e funcionamento do centro de día para persoas maiores de Lousame. Artigo 2.–Delimitación conceptual, tipo de centro, fins e obxectivos. De acordo coa normativa de servizos sociais de Galicia, o centro de día para persoas maiores de Lousame configúrase como un centro de atención diúrna para persoas maiores con perda da súa autonomía física ou psíquica que residindo nos seus propios fogares precisen dunha serie de coidados e atención de carácter persoal, terapéutico ou social. As intervencións que se levarán a cabo terán como persoas destinatarias tanto as persoas usuarias, con actuacións dentro dos ámbitos social, sanitario, físico cognitivo e asistencial, como as súas familias. A finalidade do centro de día para persoas maiores de Lousame é ofertar un espazo específico de apoio, preventivo e especializado ás persoas maiores con certo grao de dependencia, mediante actividades rehabilitadoras e estimulativas, promovendo a súa autonomía persoal, a actividade relacional e a permanencia no entorno habitual, así como unha alimentación óptima e controlada nutricionalmente. Obxectivos do centro de día: • Establecer actuacións que maximicen as aptitudes vitais das persoas usuarias. • Ofertar ás persoas usuarias coidados e intervencións, preceptivas para previr déficits e mellorar no seu benestar. • Proporcionar apoio aos familiares e ao entorno coidador das persoas usuarias, proporcionándolles calidade de vida e favorecendo a permanencia da persoa maior no seu entorno habitual. • Ofertar unha atmósfera e un entorno educacional no que familiares e profesionais poidan desenvolverse de xeito idóneo. Artigo 3.–Adscrición administrativa, forma de xestión do servizo. A organización, funcionamento e xestión realizarase directamente polo Concello de Lousame xestionándose por este sen órgano especial, medíante órganos e unidades do aparato burocrático do Concello e axustarase no seu funcionamento a este Regulamento e demais normativa aplicable. Artigo 4.–Permiso de inicio de actividade. O centro de día para persoas maiores de Lousame conta co permiso de inicio de actividades concedido pola Xunta de Galicia cunha capacidade para 40 persoas usuarias. Artigo 5.–Coordinación entre os servizos. O centro de día poderá funcionar de forma coordinada con outros servizos municipais garantindo unha utilización racional e eficaz dos recursos. As instalacións do centro de día poderán servir, sen detrimento da súa finalidade esencial, de apoio para a prestación doutros servizos sociais e asistenciais. Artigo 6.–Datos identificativos. Nome da entidade: Concello de Lousame Enderezo: praza Teodomiro Hidalgo, n.º 1, 15214 Lousame. Centro: centro de día para persoas maiores de Lousame. Enderezo: lugar Brandia, s/n, 15214 Lousame (A Coruña) N.º de rexistro como entidade prestadora de servizos sociais: E 0443. Artigo 7.–Ámbito de aplicación. O presente regulamento de réxime interno afecta ás persoas usuarias, ás persoas responsables legais e ó persoal do centro, sendo de obrigado cumprimento. Artigo 8.–Principios de actuación. Os principios xerais de funcionamento deste servizo social asistencial para as persoas maiores serán os seguintes: 8.1. Principio de normalización. O estilo de vida das persoas usuarias deberase axustar o máis posible, á conduta e ás pautas de comportamento consideradas como normais para o resto da cidadanía.8.2. Principio de autonomía. Fomentando ó máximo posible a autonomía persoal das persoas usuarias, de tal forma que, por parte do servizo non se lles prestará máis asistencia tutelar que a estritamente esixida polo seu grao de dependencia física ou psíquica.8.3. Principio de participación. A efectos de integración e participación na dinámica do centro deberase potenciar o máximo posible a participación das persoas usuarias nas actividades e no funcionamento xeral do mesmo.8.4. Principio de integración. No ámbito da vida familiar, social, política e cultural das persoas usuarias, tenderase ó mantemento das mesmas no entorno comunitario habitual.8.5. Principio de globalidade. A atención que se preste a cada persoa usuaria do centro deberá ser integral, é dicir, deberase tender á consecución dun modelo global de saúde e benestar, que deberá abarcar, debidamente coordin ados entre si, os aspectos sanitarios, sociais, psicolóxicos, ambientais, convivenciais, culturais e outros análogos.8.6. Principio de profesionalización. Sen prexuízo da labor do voluntariado social, ó que se lle recoñece o seu valor complementario, tanto o persoal responsable do servizo como o resto do persoal deberán ter a cualificación técnica correspondente ó seu nivel profesional.8.7. Principio de atención personalizada. Prestarase unha atención personalizada adaptada ás necesidades de cada persoa. TÍTULO II.–ESTRUTURA ORGANIZATIVA, REGRAS XERAIS DE FUNCIONAMENTO, HORARIOS E NORMAS DE CONVIVENCIA Artigo 9.-Organización do persoal e funcións. O centro de día para persoas maiores de Lousame manterá sempre un cadro de persoal axeitado e especializado para a realización das actividades e programas que no mesmo se desenvolven e, en todo caso e como mínimo, en correspondencia en número e rateo establecido na normativa vixente de aplicación. O centro de día para persoas maiores de Lousame funcionará baixo a coordinación dun director/a ou persoa responsable. As funcións do persoal do centro segundo a súa categoría profesional son: ATS/DUE • Planificar e organizar o traballo da enfermería no ámbito xerontolóxico do centro. Colaborar e realizar aqueles estudos encamiñados a investigar os aspectos sanitarios relativos ás persoas usuarias e ao seu entorno socio-comunitario. • Executar as actividades propias da enfermería e realizar os informes sanitarios e de tratamentos das persoas usuarias, e os que lle sexan pedidos pola dirección do centro, facilitar información sobre os recursos propios, alleos e efectuar a valoración da súa situación persoal, en relación aos aspectos básicos da saúde e da súa prevención. • Realizar os tratamentos de enfermería, control da administración de medicamentos, control de nutrición e da inxesta e a valoración xeriátrica de enfermería e facilitar a información necesaria ás familias. • Participar no plan xeral de actividades xerontolóxicas do centro en relación co entorno socio-comunitario. • Calquera outra función que o órgano responsable estime procedente segundo as necesidades do servizo para o correcto funcionamento do centro. FISIOTERAPEUTA • Avaliación individual das persoas usuarias. • Mantemento de actividade física aceptable: grupos de ximnasia. • Reeducación da marcha. • Programas de tratamento para anciáns hemipléxicos. • Tratamento precoz de accidente cerebrovascular e as súas secuelas invalidantes. • Coidades postoperatorios en pacientes con osteosintese ou artroplastias. • Tratamentos posturais. • Mobilidades pasivas. • Seguimento e avaliación dos programas a realizar no entorno comunitario das persoas usuarias. • Calquera outra función que o órgano responsable estime procedente segundo as necesidades do servizo para o correcto funcionamento do centro. TERAPEUTA OCUPACIONAL • Prevención de enfermidades e supresión de deficiencias invalidantes. • Adestramento nas actividades da vida diaria básicas e instrumentais e naquelas persoas usuarias que precisen axudas técnicas. • Estimulación sensorial. • Mobilidade articular en maiores con patoloxía osteoarticular. • Colaboración co equipo técnico e a dirección na programación e desenvolvemento das actividades. • Participación no equipo de valoración. • Participación na comisión de axudas técnicas. • Intervención nas actividades propias do traslado e valoración da vivenda e o entorno vital da persoa usuaria. • Calquera outra función que o órgano responsable estime procedente segundo as necesidades do servizo para o correcto funcionamento do centro. PERSOAL XEROCULTOR • É o persoal que, baixo a dependencia da dirección do centro ou a persoa que se determine, ten como función a de asistir ás persoas usuarias na realización das actividades básicas e instrumentais, tanto sociais como sanitarias, da vida cotiá que non poda realizar por elas mesmas, por mor da súa discapacidade e efectuar aqueles traballos encamiñados a súa atención persoal e do seu contorno. Entre outros indicase: a) Hixiene persoal da persoa usuaria. b) Segundo o plan funcional do centro, terá que efectuar a limpeza e mantemento dos utensilios da persoa usuaria. c) Darlles de comer a aquelas persoas que non o poidan facer por si mesmas. Neste sentido, ocuparase igualmente da recepción e distribución das comidas das persoas usuarias. d) Realizar os cambios posturais e aqueles servizos sanitarios auxiliares de acordo coa súa preparación técnica que lle sexan encomendados. e) Comunicar as incidencias que se produzan sobre a saúde da persoa usuaria. f) Limpar e preparar o mobiliario clínico, materiais e aparatos de caixa de urxencias. g) Acompañar á persoa usuaria nas saídas, paseos, xogos e tempo libre en xeral. h) Colaborar co equipo de profesionais mediante a realización de tarefas elementais que complementen os servizos especializados daqueles, para proporcionar a autonomía persoal da persoa usuaria e a súa inserción na vida social. i) Complementar o traballo asistencial, educativo e formativo que reciban dos profesionais respectivos. j) Actuar na coordinación e baixo a responsabilidade do persoal profesional dos que dependan directamente. k) Sixilo profesional sobre os procesos patolóxicos que sufran as persoas usuarias así como asuntos referentes á súa intimidade. l) En xeral, todas aquelas actividades que, sen ser especificadas antes, lle sexan encomendadas, que estean incluídas no exercicio da súa profesión e preparación técnica, e que teñan relación co sinalado anteriormente. • Calquera outra función que o órgano responsable estime procedente segundo as necesidades do servizo para o correcto funcionamento do centro. COCIÑEIRO/A • Elaborar as comidas das persoas usuarias, de acordo co menú e réximes alimentarios que se propoñen dende a dirección do centro coa supervisión do persoal sanitario. • Ter ao seu cargo a despensa diaria, subministrando e repoñendo os artigos que se necesiten, controlando e coidando o estado dos alimentos que hai na despensa que se irán sacando a medida que os necesiten para a confección dos menús. • Supervisa-los servizos ordinarios, especiais e extraordinarios que diariamente se comuniquen. • Dispoñer co pinche de cociña a distribución dos menús elaborados. • Contribuír e vixiar o bo uso dos alimentos por parte das persoas usuarias e o persoal evitando o dispendio e abusos no seu consumo. • Organizar, distribuír e servir as comidas nas mesas co máximo esmero e atención aos comensais. • Recontar as existencias coa administración do centro de día, comunicando á dirección as faltas que vexa e ter en conta que o persoal ao seu cargo cumpra coa actividade e vixiar tamén a súa hixiene e uniformidade. • Participar co persoal do centro na elaboración das orientacións ou da atención que necesiten as persoas usuarias. • Participar na asignación de mesas do comedor coa dirección. • En xeral, todas aquelas actividades non especificadas anteriormente que teñan relación co anterior. • Calquera outra función que o órgano responsable estime procedente segundo as necesidades do servizo para o correcto funcionamento do centro. PINCHE DE COCIÑA • Baixo as ordes do/a cociñeiro/a, realizará a preparación dos víveres para o seu condimento. • Arranque e mantemento de fornos e cociña así como a súa limpeza. • Limpeza da cociña e dos útiles de cociña. • Axudar a servi-la comida. • Axudar a recolle-lo comedor e limpeza dos útiles (enxoval, mantelería, etc. • Calquera outra función que o órgano responsable estime procedente segundo as necesidades do servizo para o correcto funcionamento do centro. PERSOAL DE LIMPEZA • Realizar as tarefas propias da limpeza do centro de día (salas, zonas comúns, baños, ventanos, portas, mobiliario, etc.). • Comunicar á dirección do centro das incidencias ou anomalías observadas no desenvolvemento da súa tarefa (avarías, deterioros, desorde manifesto, etc.) • Realizar tarefas de lavandería, lencería, uso e atención da maquinaria, ter coidados da roupa do centro e das persoas usuarias e da-la mellor utilización dos materiais. • Calquera outra función que o órgano responsable estime procedente segundo as necesidades do servizo para o correcto funcionamento do centro. Todo o persoal implicado no centro velará polo seu correcto funcionamento e supervisión de todas as instalacións e material do centro e transmitirá calquera anomalía observada na coordinación da entidade á comisión técnica de valoración, avaliación e seguimento. Artigo 10.–Programas de Intervención no centro de día. O plan de servizos que se desenvolve no centro de día para persoas maiores de Lousame vai encamiñado á intervención terapéutica nos ámbitos físico-funcionais e psico-sociais e relacionais das persoas usuarias e as súas familias. O centro de día para persoas maiores de Lousame conta cunha programación ordinaria de actividades terapéuticas e con actuacións de carácter extraordinario, así como outras, baseándose nas seguintes actuacións de intervención: Xestión de prazas e acollemento. Conxunto de actuacións que se inician coa posible solicitude de praza dende o propio centro ata a baixa da mesma, incluído para tal fin a coordinación que os profesionais deban facer tanto cos propios servizos do centro de día como con outros organismos ou entidades externas. Intervención nas capacidades cognitivas, conductuais e emocionais. Actuacións de carácter terapéutico que se centran na estimulación e potenciación das capacidades cognitivas preservadas das persoas usuarias con ou sen deterioro cognitivo patolóxico, así como na intervención no ámbito conductual e emocional. Intervencións nas capacidades funcionais e nas disfuncións instauradas. Conxunto de intervencións focalizadas na prevención e rehabilitación funcional das persoas e no tratamento das disfuncións instauradas. Intervención na función física. Actuacións encamiñadas a mellora das funcións físicas das persoas usuarias, potenciando as súas capacidades físicas, tratando as limitacións que sexan preceptivas de mellora e minimizando as consecuencias das que están instauradas. Atención asistencial. Conxunto de coidados e intervencións nas actividades básicas e instrumentais da vida diaria, de carácter preventivo, progresivo, integral e continuado encamiñado a mellorar a situación física e a calidade de vida das persoas usuarias. Control nutricional. Actuacións dirixidas ao análise das necesidades individuais de inxesta diarias e a planificación dos menús dietéticos de cada persoa usuaria segundo os informes médicos aportados ao centro. Adaptación de entorno e uso de axudas técnicas. Grupo de actuacións encamiñadas a compensar as limitacións de funcións, medíante e adaptación do entorno e o uso de axudas técnicas. Intervención socializadora e socioeducativa. Actuacións grupais encamiñadas a favorecer a cohesión de grupo medíante actividades de carácter social, educativo e lúdico no propio centro e a súa integración nas actividades normalizadoras da comunidade. Intervención familiar. Conxunto de actuacións a realizar coas familias, en grupo ou individualmente, de carácter social, psico-emocional e educativo que as apoien na súa tarefa de coidadores e favorezan a adaptación á nova situación de coidados. Artigo 11.–Horarios, programación e protocolos. O centro de día para persoas maiores de Lousame permanecerá aberto tódolos días laborais (de luns a venres) en horario de 8.00 a 20.00 horas, como horario de referencia, establecéndose as seguintes quendas orientativas para a posible asistencia de persoas usuarias: Entre 8.00-20.00, xornada completa. Entre 8.00-13.00, media xornada de mañá sen comida. Entre 8.00-15.00, media xornada de mañá con comida. Entre 13.30-20.00, media xornada de tarde con comida. Entre 15.00-20.00, media xornada de tarde sen comida. Igualmente poderán establecerse e prestarse servizos por tempo inferior, por horas, no concepto de promoción da autonomía persoal. En todo momento, as persoas usuarias do centro estarán en equilibrio co rateo de persoal de aplicación. Serán días festivos do centro os establecidos no calendario laboral polo Estado, a Comunidade Autónoma e o Concello. Existirá un plan do centro de día elaborado pola dirección previas reunións co resto do persoal, con programación e horarios de actividades, programas, criterios de organización, planificación e funcionamento de todos os seus servizos. As actividades básicas organízanse en horario de 9.00 a 19.00, de luns a venres (respectando os festivos), sendo o horario flexible en función das necesidades de cada familia previo acordo coa dirección do centro e ofrecendo unha continuidade que marca unha rutina de actividade para o servizo e para a persoa beneficiaria do mesmo. As familias aceptarán que dependendo do tempo de estancia elixido a persoa usuaria realizará unhas actividades ou outras sempre adaptadas ao seu estado evolutivo. Organización inicial de actividades: 1. Recollida das persoas usuarias nos seus domicilios ou no lugar de referencia próximo ao domicilio, para ser trasladados ao centro no servizo de transporte, tamén poden ser incorporados pola familia (de 8.00 a 9.00). 2. Entrada e acollida: recepción por persoal responsable do centro e acompañamento aos diferentes talleres ou estancias onde realizar as actividades planificadas para ese día.3. Actividades cognitivas: participación en intervencións que potencien as capacidades cognitivas, adaptadas ó estado da persoa usuaria.4. Descanso e almorzo: descanso, hidratación e tarefas de autocoidado.5. Fisioterapia/paseo: de forma individual segundo as patoloxías, ou en grupos.6. Comida: segundo as quendas fixadas pola dirección do centro.7. Aseo e descanso: co acompañamento e apoio do persoal auxiliar do centro responsable para tal fin.8. Actividades da tarde: basicamente recreativas cunha función estimuladora, realízanse en grupos homoxéneos segundo o grado de deterioro, e coa supervisión do persoal auxiliar (musicoterapia, xardinería, xogos sociais.). 9. Merenda: descanso, hidratación e tarefas de autocoidado.10. Despedida e saída: Recollida das persoas usuarias polos seus familiares ou polo transporte do centro acompañadas dunha persoa auxiliar (ás 19.00 horas). O centro de día para persoas maiores de Lousame conta cun plan asistencial no que se detallan as áreas e criterios de intervención, servizos e modelos de valoración e seguimento, dispoñendo de rexistros escritos para o control de todos os procesos asistenciais. Artigo 12.–Servizos básicos. Son servizos básicos do centro de día a atención persoal: aseo persoal e coidados básicos, rehabilitación menor e cognitiva. Programas de atención grupal encamiñados a favorecer a cohesión de grupo medíante actividades de carácter social, educativo e lúdico no propio centro e a súa integración nas actividades normalizadoras da comunidade. O servizo de lavandería para a limpeza e coidado de lencería usada polas persoas usuarias no centro. Artigo 13.– Servizos complementarios. Servizo de comedor: No centro hai un comedor principal para as persoas usuarias, onde se serve un menú base e dietas específicas segundo as prescricións indicadas no informe médico da persoa usuaria. Os menús serán publicados para coñecemento das familias. Servizo de transporte: Transporte adaptado ás necesidades das persoas usuarias que ten como finalidade facilitar o acceso das persoas dende un lugar próximo do seu domicilio ao centro e viceversa. O servizo limitarase a zona sinalada pola dirección do centro, establecéndose unha quenda de recollida inicial ás 8,00 horas coas diferentes paradas establecidas polo centro e acordadas coa familia e outra ás 19,00 horas de regreso á casa, tendo en conta a posible modificación de horarios e rutas en función de novas incorporacións e situacións extraordinarias que poidan ocorrer sempre medíante previo aviso á familia e ó persoal do centro. A persoa responsable da organización e planificación do transporte será a dirección do centro. O desprazamento será asistido por un traballador do centro que poderá ser unha persoa auxiliar acompañante. A familia acompaña á persoa usuaria ás paradas pautadas e así mesmo comprometese a recollelo, si a familia non está presente na recollida, seguirase o itinerario pautado e unha vez finalizado volverá á parada acordada, durante ese tempo o persoal do centro (previamente avisado) tratará de avisar á familia e informarlles do atraso, se non a localiza en tempo prudencial avisará á Policía ou Garda Civil para por en marcha os efectivos necesarios. A persoa usuaria fará uso do transporte tal e como acordara co responsable do centro de día no horario e quendas que mellor se adecúen a cada situación. Os familiares comprométense a cumprir o horario de recollida das persoas usuarias tendo en conta sempre que este pode verse influído por diferentes variables alleas ó centro (problemas de tráfico, circunstancia propias e extraordinarias do persoal, condutor ou outras posibles incidencias que podan xurdir …); en calquera caso o responsable do centro no momento da incidencia intentará avisar á familia para ou seu coñecemento da circunstancia concreta. Servizo de lavandería: O centro de día para persoas maiores de Lousame poderá contar, no seu caso con servizos complementarios (lavandería a domicilio.). No suposto de que algún destes servizos se prestase dende o centro de día para persoas maiores de Lousame, o concello establecerá os prezos públicos a aboar por cada un deles, informando ás persoas usuarias tanto da súa existencia como do seu custo. Outros servizos: Poderá crearse un servizo de biblioteca ou espazo de lectura co obxectivo de facilitar o acceso á lectura a aquelas persoas que o viñan facendo antes do seu acceso ao centro, e servindo á súa vez como punto de partida dunha serie de programas e actividades de fomento e animación á lectura. O centro de día conta con outros servizos para o adecuado funcionamento do centro como o servizo de limpeza, realizándose diariamente a limpeza e acondicionamento do mesmo. O centro de día poderá dispor dun servizo engadido de seguranza, a través dun sistema de cámaras de vídeo distribuídas polo centro, para o seguimento permanente de posibles continxencias e accidentes das persoas usuarias. Artigo 14.–Documentación do centro. O centro de día para persoas maiores de Lousame disporá da seguinte documentación: • Follas de reclamacións a disposición das persoas usuarias. • Un rexistro de persoas usuarias. • Unha póliza de seguro de responsabilidade civil que garante a cobertura das indemnizacións ás persoas usuarias e sinistros do edificio. • Un buzón de suxestións, que estará a disposición das persoas usuarias. • Un expediente individualizado de cada persoa usuaria. De causar baixa no centro devolverase toda a documentación aportada polas persoas usuarias ou copia da mesma. Artigo 15.–Ausencias do centro e reserva de praza. Considéranse a tal efecto ausencias xustificadas do centro de día, as que seguen: – Enfermidade da persoa usuaria e/ou asistencia a consulta médica. – Enfermidade da persoa coidadora que impida a asistencia da persoa usuaria ao centro de día. – Vacacións por un período de 30 días naturais, que deberán ser comunicadas á dirección do centro cun mínimo de cinco días laborais de antelación. – Calquera outra circunstancia xustificada que poida alterar de forma importante a dinámica habitual do centro, da persoa usuaria e/ou da súa familia, e que sexa posta en coñecemento da dirección do centro para a súa valoración. Artigo 16.–Tratamento dos datos de carácter persoal. O centro garantirá a seguridade e a confidencialidade dos datos de carácter persoal facilitados polas persoas usuarias e/ou os seus familiares, e así, de conformidade e co establecido na Lei orgánica 15/1999, de protección de datos de Carácter Persoal, o persoa usuaria, no momento da sinatura do contrato, queda informado e presta o seu consentimento á incorporación dos seus datos a ficheiros (automatizados ou non) e ó tratamento dos mesmos, coa finalidade de prestación do servizo e beneficio dos persoa usuarias. As persoas usuarias poderán exercer o dereito de acceso, rectificación, cancelación e oposición nos termos establecidos na lexislación vixente. TÍTULO III.–PERSOA USUARIAS, DEREITOS E DEBERES, PARTICIPACIÓN E PERDA DA CONDICIÓN DE PERSOA USUARIA Artigo 17.–As persoas usuarias. Poderán ser persoas usuarias no centro de día para persoas maiores de Lousame todas as persoas que reúnan os requisitos: 1. Ter cumpridos 65 anos no momento de solicitude do ingreso, ou excepcionalmente maiores de 60 anos que pola súa situación especial de dependencia física, psíquica ou social precisen deste recurso.2. Non precisar de coidados específicos que non se poidan prestar polo persoal ou recursos do centro.3. Non ter sido sancionado coa expulsión dalgún outro centro En caso de demanda superior a oferta, aplicarase a seguinte orde de prioridade: 1.º.–Residentes no concello de Lousame.2.º.–Persoas dependentes fronte ás autónomas.3.º.–Persoas con rendas económicas e de patrimonio baixas fronte ás rendas altas.4.º.–Número de rexistro de entrada das solicitudes. Artigo 18.–Dereitos das persoas usuarias. Segundo o artigo 6 da Lei 13/2008, do 13 de decembro, de servizos sociais, todo persoa usuaria/a do centro de día para persoas maiores de Lousame gozará dos seguintes dereitos: 1. O respecto da dignidade da persoa, da súa autonomía e intimidade e do seu benestar orientará a actuación pública e a actividade das persoas profesionais do centro de día.2. Ó goce do centro de día e dos seus servizos en condicións de igualdade e sen discriminación por razón de nacemento, raza, sexo, orientación sexual, estado civil, idade, situación familiar, discapacidade, ideoloxía, crenzas, opinión ou calquera outra circunstancia persoal, económica ou social.3. A recibir un trato acorde á dignidade da persoa e ó respecto dos dereitos e liberdades fundamentais, tanto por parte do persoal como das persoas implicadas no centro de día nos seus programas ou servizos.4. A unha intervención individualizada acorde coas súas necesidades específicas, así como a que se lles asista nos trámites necesarios de cara ó seu acceso á atención social, sanitaria, educativa, cultural e, en xeral, a todas as necesidades persoais que sexan precisas para conseguir o seu desenvolvemento integral.5. A recibir información de maneira áxil, suficiente e veraz, e en termos comprensibles, sobre os recursos e prestacións do centro de día, e en xeral sobre a posible percepción doutros servizos ofertados pola/s administración/s pública/s galegas.6. A ter asignada unha persoa profesional de referencia que actúe como interlocutor/a principal e que asegure a coherencia e a globalidade no proceso de intervención social.7. Á confidencialidade, sixilo e respecto en relación ós seus datos persoais e información que sexa coñecida polos servizos sociais en razón da intervención profesional, sen prexuízo do posible acceso ós mesmos no exercicio dunha acción inspectora, de conformidade coa lexislación vixente en materia de protección de datos de carácter persoal, todo o persoal do centro de día está sometido ó segredo profesional e confidencialidade dos datos persoais, historia de valoración, seguimento e expediente do persoa usuaria, así como toda a información á que teñan acceso no desenvolvemento da súa labor profesional.8. A acceder ó seu expediente persoal e a obter copia do mesmo.9. A elixir libremente, dentro da capacidade de oferta do centro de día previa valoración técnica, o tipo de medidas ou de recursos axeitados para o seu caso.10. A rexeitar a oferta de participación en servizos ou programas que lle oferte o centro ou, no seu caso, a que o seu consentimento, libre e expreso, sexa requirido para a participación nun programa, sen prexuízo do cumprimento debido das resolución xudiciais cando estea limitada a súa capacidade de obrar.11. Á calidade dos servizos e prestacións recibidas, podendo presentar suxestións e reclamacións.12. Ó respecto dos seus dereitos lingüísticos. Artigo 19.–Obrigas xerais dos persoa usuarias. Seguindo o artigo 7 da Lei 13/2008 de 13 de decembro de Servizos Sociais as persoas usuarias dos servizos sociais terán os seguintes deberes: 1. Cumprir as normas, requisitos e procedementos para o acceso facilitando información precisa e veraz sobre as circunstancias determinantes para o seu acceso o centro de día para persoas maiores de Lousame e comunicando as variacións que experimenten as mesmas.2. Comunicar ó persoal de referencia calquera cambio significativo de circunstancias que puidera implicar a interrupción ou modificación substancial da intervención proposta.3. Colaborar co persoal encargado de prestarlles a atención necesaria, acudindo ás entrevistas co mesmo e seguindo os programas e orientacións que lles prescriban.4. Manter unha actitude positiva de colaboración co persoal do centro de día, participando activamente no proceso que xere a intervención social da que sexan destinatarias.5. Participar de maneira activa no seu proceso de mellora, autonomía persoal e inserción social.6. Observar e cumprir o regulamento de réxime interior e as normas de funcionamento e convivencia do centro de día e doutros lugares relacionados coas súas actividades, colaborando no mantemento das instalacións e facendo un bo uso delas.7. Observar as directrices e instrución da dirección.8. Poñer en coñecemento da dirección ou profesionais sinalados as irregularidades ou anomalías que observen no funcionamento do centro de día.9. Aboar puntualmente o prezo polos servizos recibidos.10. Comunicar ausencias con antelación.11. Respectar os dereitos das demais persoas usuarias. Artigo 20.–Normas de convivencia. Co obxectivo de crear un ambiente propicio que facilite o benestar físico, psíquico e relacional entre as persoas usuarias e o persoal do centro é necesario unha correcta organización e unha serie de normas de convivencia que a continuación se detallan: • En beneficio de todos, as persoas usuarias deberán ser coidadosas coas instalacións do centro de día. • Unha norma básica de convivencia consiste en lembrar sempre que a liberdade de cada quen remata onde comezan os dereitos das demais persoas. • As diferenzas entre as persoas usuarias ou co persoal do centro de día non deben resolverse con liortas, berros ou pelexas. As persoas usuarias poderán acudir á/ó profesional mais próximo para intentar resolver os problemas que poidan aparecer entre elas. • Deberán respectarse os horarios establecidos para cada actividade. • Na medida do posible deberase facilitar a labor do persoal do centro. • Ó persoal traballador non lle está permitido aceptar ningún tipo de regalo ou propina, polo que se prega ás persoas usuarias que non os poña na situación de ter que rexeitalos. • A prensa e/ou material de lectura permanecerá na biblioteca ou espazo de lectura para o seu uso polas persoas usuarias que o desexen, e deberá ser compartida se fose solicitada. • As persoas usuarias serán respectuosas co descanso das demais. • Prohíbese ter alimentos perecedoiros ou bebidas alcohólicas durante a estancia no centro de día. • Por razóns de seguranza, non está permitido utilizar aparellos eléctricos non autorizados pola dirección do centro de día. • En caso de incendio as persoas usuarias avisarán de inmediato ao persoal ou poderán utilizar os calcadores que se atopan repartidos polo centro para o sinal de alarma. Se chegase a ocorrer un sinistro, o persoal dará as instrucións de actuación necesarias. • Tanto por hixiene e salubridade, como por respecto aos demais, é imprescindible gardar as mais elementais normas de aseo persoal. A saúde de todos merece un comportamento claro e estrito ao respecto. • No centro de día haberá un moble de obxectos perdidos, onde se ordenan aquelas pertenzas das que non se coñece o propietario, que estará baixo a responsabilidade dunha persoa traballadora do centro. • O centro non se fai responsable dos obxectos de valor, pertenzas ou diñeiro propiedade das persoas usuarias. Recoméndase ás mesmas tomen as medidas oportunas para ter no centro o estritamente necesario. • Non están permitidos no centro de día as actividades con ánimo de lucro non autorizadas. • Pola seguridade das persoas usuarias, non se permitirá a entrada de persoas que non acrediten ningún tipo de relación co centro ou coas persoas usuarias. • O centro de día para persoas maiores de Lousame, funciona en réxime aberto, polo que as persoas usuarias gozan de enteira liberdade de entrada e saída do mesmo, coas únicas limitacións derivadas do horario de apertura e peche establecido, ou a limitación imposta polo estado físico ou supostos de incapacitación xudicial. As persoas usuarias poderán saír do centro cando queiran, avisando previamente ao persoal, a menos que houbese indicación biopsico-social ou legal que desaconsellara a súa saída, caso este último no que asumirá de forma expresa a responsabilidade por tal ausencia. Estas normas de convivencia interpretaranse e adaptaranse, en cada caso, en función das capacidades das persoas usuarias segundo a súa situación de dependencia. O persoal do centro dispón de lugares reservados para ou seu uso exclusivo que non serán utilizados polos persoa usuarias. Artigo 21.–Perda da condición de persoa usuaria/a do centro de día. A condición de persoa usuaria pérdese polas seguintes causas: 1. Por non proceder á ocupación do recurso nos 30 días seguintes á data da sinatura do contrato, salvo motivos xustificados.2. Por renuncia voluntaria que deberá constar de forma expresa, inequívoca e por escrito.3. Por falecemento.4. Por impago do prezo sen xustificación durante dous meses.5. Por ausencia no centro de día non xustificada debidamente dun período igual ou superior a 30 días consecutivos.6. Porque a súa situación física ou psíquica non permita a permanencia no recurso e lle sexa asignado un recurso alternativo en coordinación coa institución competente.7. Por ocultación ou falsidade nos datos e/ou documentos que deben ser tidos en conta para conceder o servizo.9. Por vontade propia da persoa usuaria, titor/a ou representante legal.10. Por incumprimento reiterado das obrigas da persoa usuaria. Artigo 22.–Réxime de preaviso das baixas. A persoa usuaria ou quen a represente legalmente deberán anunciar por escrito a baixa voluntaria cun preaviso de 15 días. O incumprimento do preaviso facultará ó centro para esixirlle á persoa usuaria ou a quen a represente unha compensación de 15 días, en concepto de danos e prexuízos, calculados sobre a base do prezo fixado pola estancia do contrato de admisión que poderá compensarse sobre a contía da fianza. Non obstante, a resolución voluntaria do contrato por parte da persoa usuaria ou quen represente, co preaviso estipulado, dará dereito a calquera deles para esixir a devolución da parte proporcional da última mensualidade aboada. Artigo 23.–Causas da rescisión do contrato. O contrato subscrito entre o centro e o persoa usuaria poderá rescindirse nos seguintes casos: 1. En calquera momento medíante petición expresa da persoa usuaria, de quen a represente legalmente ou da persoa gardadora de feito.2. Por incumprimento reiterado das obrigas da persoa usuaria sinaladas no artigo de obrigas e ademais as consistentes en: a) O reiterado incumprimento das normas de utilización das instalacións do centro reflectidas no presente Regulamento. b) Non observar unha conduta inspirada no mutuo respecto, a tolerancia e a colaboración co fin de lograr unha boa convivencia. c) Impago das facturas pola súa participación no centro. d) As condutas que afecten gravemente á boa convivencia e harmonía no centro, ou impidan ou menoscaben a normal actividade no mesmo. e) A embriaguez habitual ou a drogadicción. h) A desobediencia manifesta ás directrices marcadas polo persoal do centro, que perxudiquen o normal funcionamento do mesmo. Destes incumprimentos deixarase constancia no expediente individual. Con carácter previo á rescisión do contrato nestes supostos, deberá mediar o correspondente expediente contraditorio, no que se dara audiencia ao interesado por un período de 5 días. Unha vez mediado a dirección do centro rescinde o contrato, quedando polo tanto suspendida a relación centro-persoa usuaria, debendo esta última, deixar de acudir ao centro de día.3. No caso de que o persoa usuaria necesite unha asistencia especializada que non se corresponda coa ofrecida no centro.4. Por falecemento.5. Por falta de pago. TÍTULO IV.–O INGRESO DA PERSOA USUARIA Artigo 24.–A vontade da persoa usuaria. Ó ingreso no centro respectarase a vontade da persoa usuaria ou de quen a represente legalmente que precisarán a previa autorización xudicial no caso dos maiores incapacitados xudicialmente. Se durante a permanencia da persoa usuaria usuario no centro fose incapacitado e se designara titor legal, deberáse facilitar ao centro copia da sentenza xudicial correspondente. A partires dese intre corresponderá ao titor a toma de decisións, sen prexuízo da intervención xudicial nos casos nos que proceda, segundo a lexislación vixente. En caso de incapacidad sobrevida os responsables do centro deben poñelo en coñecemento inmediato da autoridade xudicial Artigo 25.–Documentación necesaria para solicitar praza no centro de día. As solicitudes para acceder os servizos do centro de día para persoas maiores de Lousame, formularanse por escrito dirixidas á alcaldía, no modelo oficial que se lles facilitará a tal efecto e serán rexistradas de entrada, acompañarase coa seguinte documentación: • Fotocopia do documento nacional de identidade da persoa solicítante ou, no seu defecto, de calquera outro documento oficial que acredite a súa identidade conforme a lexislación vixente. • Se é o caso, a documentación acreditativa de quen o represente legalmente ou da persoa gardadora de feito. • Acreditación do empadroamento no concello, no que conste a alta do solicitante ou solicitantes. • Informe social, do entorno familiar, emitido por unha persoa Diplomada en Traballo Social dos servizos sociais comunitarios ou especializados. • Informe médico, emitido por persoal facultativo do Servizo Galego de Saúde, con indicación da diagnose (patoloxía, enfermidades infecto-contaxiosas, trastornos psíquicos, antecedentes psiquiátricos…) e coa posoloxía do tratamento farmacolóxico a subministrar, dietas especiais… • Acreditación, de acordo coa normativa aplicable, da declaración do imposto sobre a renda das persoas físicas e, se é o caso, sobre o patrimonio ou certificación acreditativa dos datos contidos nelas. En caso de non estar obrigado a súa presentación, certificado de imputacións do IRPF expedido pola Delegación da Axencia Tributaria correspondente e certificado de presentación negativo no caso do imposto sobre o patrimonio. • Certificados de pensións que se é o caso perciba a persoa solicitante. • Se é o caso, fotocopia compulsada do certificado de discapacidade. • Se é o caso, fotocopia compulsada da resolución do grao e nivel de dependencia. • Calquera outra documentación que o solicitante estime oportuno aportar para unha mellor valoración do expediente. Artigo 26.–Período de adaptación. O período de adaptación e observación ten por finalidade comprobar se as persoas usuarias reúnen as condicións físicas e psíquicas indispensables para permanecer no centro de día para persoas maiores de Lousame, a súa adaptación ao mesmo e ás características e funcionamento, así como a existencia dos hábitos de convivencia necesarios para garantir unha correcta atención e o propio benestar das outras persoas usuarias. O persoal técnico do centro realizará a valoración dos diferentes aspectos aos que se refire o parágrafo primeiro deste artigo. Das súas reunións e dos acordos adoptados referidos á valoración das persoas usuarias no período de adaptación, levantarase a correspondente acta. O período de adaptación terá unha duración dun (1) mes desde o ingreso, podendo ampliarse tal prazo de forma excepcional por unha soa vez con igual duración, a criterio xustificado do persoal técnico. Durante este período adoptaranse as medidas necesarias para facilitar o proceso de adaptación. O cómputo de este período interromperase cando exista unha ausencia xustificada do centro. A superación deste período de adaptación confire ao interesado/a a condición de usuario/a do centro. No caso de non ter superado o período de adaptación, deberán abandonar o centro no prazo de 1 mes, contado a partir do día seguinte ao da notificación. As partes comprométense a restituír a parte proporcional por días non gozados do entregado á conta de non esgotarse o prazo de proba. Artigo 27.–Formalización do contrato. O centro de día para persoas maiores de Lousame, formalizará a prestación do servizo medíante un contrato asinado entre a persoa designada polo centro de día, a persoa usuaria e/ou a persoa responsable do mesmo (representación legal, garda de feito). O contrato non poderá establecer cláusulas abusivas, contrarias ou substancialmente diferentes ao recollido no presente Regulamento, e deberá identificar: as partes contratantes, os servizos que se van a prestar, o prezo dos servizos e a forma de pagamento. En caso de que a persoa interesada non poida asinar o contrato por imposibilidade física ou psíquica, farase constar no mesmo polo familiar ou persoa que o represente. Se a persoa usuaria non puidese asinar, colocarase a pegada dactilar do dedo índice dereito no lugar asinado para a súa sinatura. De non poder asinar o familiar ou responsable, procederase de igual forma. O contrato expedirase por duplicado entregando unha das copias á persoa usuaria xunto cunha copia do presente regulamento de réxime interno visado polo organismo da Xunta de Galicia competente. Unha das copias deste contrato asinado, así como a constancia da entrega deste regulamento interno, deixarase no expediente individual da persoa usuaria no propio centro de día. Ao contrato anexarase unha copia da autorización á entidade bancaria para o cargo na conta correspondente das cantidades bancarias debidas polos servizos prestados. Artigo 28.–Estudo das solicitudes e elaboración de lista de espera. Xunto ás solicitudes, as persoas interesadas deberán achegar os documentos necesarios para xustificar o cumprimento dos requisitos para ser usuario sinalados neste regulamento. A dirección do centro de día comprobará o contido das solicitudes presentadas, podendo a estes efectos, de oficio ou a través da persoa solicitante, recadar os datos e informes que sexan necesarios para a tramitación da dita solicitude. O estudo das solicitudes presentadas realizarase pola comisión técnica de valoración avaliación e seguimento, analizando unha a unha por orde de rexistro ditas solicitudes. A comisión técnica de valoración, avaliación e seguimento realizará reunións ordinarias o último día hábil de cada mes e extraordinarias por convocatoria da presidencia. A preferencia para o ingreso en caso de demanda superior a oferta, será segundo os requisitos establecidos no artigo 17.–As persoas usuarias deste regulamento. A resolución deberá ditarse e notificarse á persoa solicitante, deberá ser motivada e pronunciarase nos seguintes extremos: indicar a concesión ou denegación do servizo solicitada, incluirase a adxudicación da praza vacante si estivera dispoñible ou, a indicación de que a persoa solicitante queda incorporada, nun concreto orde na lista de espera. A lista de espera é o instrumento a través da cal a comisión técnica de avaliación, seguimento e valoración, establece un orde de preferencia entre as persoas que obteñan o recoñecemento do seu dereito a acceder ó centro de día para persoas maiores de Lousame, pero ás que aínda non se lles foi asignada praza por non existir vacante dispoñible na data da resolución. A dirección informará ás persoas interesadas sobre a súa situación na lista de espera. Os criterios sinalados de preferencia aplicaranse para configurar e actualizar a lista de espera, que será obxecto de actualización permanente a medida que as novas solicitudes son valoradas e resoltas, o que producirá os axustes necesarios na súa ordenación. As persoas solicitantes terán acceso ó seu expediente e poderán solicitar á comisión técnica de avaliación seguimento e valoración, a revisión do mesmo cando variaran substancialmente as súas circunstancias persoais e como consecuencia desta alteración, puidera modificarse a valoración efectuada. A comisión técnica poderá efectuar a dita revisión de oficio. Artigo 29.–Efectividade da condición de persoa usuaria. A condición de persoa usuaria do centro de día farase efectiva medíante resolución asinada pola dirección do centro previa proposta da comisión técnica de avaliación, valoración e seguimento, e sinatura do contrato modelo anexo a este regulamento. Artigo 30.–Sobre o expediente individual. O expediente individual conterá como mínimo os seguintes datos: 1. Datos de identificación (nome e apelidos, DNI, lugar e data de nacemento). 2. Datos dos familiares, titor/a, representante legal ou garda de feito.3. Data e motivos de ingreso.4. Copia do contrato do servizo de ingreso.5. Historia social e, no seu caso, psicolóxica.6. Informes médicos con especificación de diagnóstico, tratamento e outras indicacións.7. Folla de seguimento de convivencia da persoa usuaria no centro de día. TÍTULO V.–ÓRGANOS DE XESTIÓN E DA PARTICIPACIÓN DAS PERSOAS USUARIAS Artigo 31.–Sistema de recollida de suxestións. As persoas usuarias e as súas familias, terán á súa disposición un buzón de suxestións que será debidamente dilixenciado pola dirección do centro. Artigo 32.–Libro de reclamacións. Canalización e resolución de queixas ou reclamacións. O centro dispón dun libro de reclamacións, á disposición das persoas usuarias. A resolución das reclamacións e o estudo das suxestións realizaranse de forma inmediata poñéndoo en coñecemento das persoas responsables, así como das persoas usuarias afectadas. Artigo 33.–Comisión de avaliación, seguimento e valoración. Estará formada por: Presidencia: quen ostente q Alcaldía do Concello (suplente 1.ª tenencia de Alcaldía). Vogais: 1.º. A dirección do centro.2.º. Persoal técnico do centro de día (suplente: o/a traballador/a social do Concello). 3.º. O/a traballador/a social do Concello (suplente: o/a educador/a social do Concello). Secretaría: persoal administrativo/técnico funcionario do Concello. Dita comisión realizará reunións ordinarias o último día hábil de cada mes e extraordinarias por convocatoria da presidencia. TÍTULO VI.–RÉXIME SANCIONADOR. INFRACCIÓNS, SANCIÓNS E PROCEDEMENTO SANCIONADOR DAS PERSOAS USUARIAS DO CENTRO DE DÍA PARA PERSOAS MAIORES DE LOUSAME Artigo 34.–Das infraccións das persoas usuarias do centro de día.1) Constitúen infraccións do réxime sancionador as accións e/ou omisións dos suxeitos responsables tipificadas e sancionadas no presente título.2) As infraccións previstas no presente título clasifícanse en leves, graves e moi graves.3) Enténdese por reincidencia, aos efectos do presente regulamento, a comisión dunha infracción unha vez o suxeito fose sancionado, medíante resolución firme, por esa mesma infracción ou por outra de gravidade igual ou maior ou por dúas ou máis infraccións de gravidade inferior, durante os dous últimos anos.4) As infraccións cometidas prescribirán ao cabo dun, tres ou catro anos desde a data da súa comisión, segundo se cualificasen como leves, graves ou moi graves. Para o caso de que a infracción teña carácter continuado no tempo, o referido prazo de prescrición comezará a contar desde a data na que tivese lugar a completa finalización da actividade infractora. Artigo 35.–Infraccións leves. Consideraranse infraccións leves calquera incumprimento do regulamento de réxime interior ou das normas de funcionamento que, pola natureza ou gravidade, non se tipifiquen como graves ou moi graves. Artigo 36.–Infraccións graves. Terán a consideración de infraccións graves: – Non facilitar á entidade ou órgano da administración do centro de día os datos que se lle requiran, falsear datos, non comunicar a alteración das circunstancias, requisitos que determinen o concesión da praza ou a continuidade da mesma. – O incumprimento do regulamento de réxime interior ou das normas de funcionamento cando ocasionen prexuízos notorios na prestación do servizo, produzan danos ou prexuízos graves a outras persoas usuarias ou ao persoal do centro. – A reincidencia na comisión de infraccións leves. Artigo 37.–Infraccións moi graves. Terán a consideración de infraccións moi graves: – Provocar desordes e alteracións moi graves no servizo que fagan imposible a continuidade da prestación. – A agresión física, acoso ou maltrato cara ao persoal do centro, programa ou servizo, ao resto de persoas usuarias ou as persoas visitantes. – Ocasionar danos ou subtraer bens do centro, doutras persoas usuarias, do persoal do centro ou, no seu caso, das persoas visitantes. – A falta inxustificada do pagamento. – A reincidencia na comisión de infraccións graves. Artigo 38.–Sancións. As infraccións sancionaranse da forma seguinte: – Infraccións leves: ▪ Apercibimento público. ▪ Suspensión dos dereitos de participación de persoas usuarias ou restrición na participación nalgunhas actividades, por un período non superior a quince días. – Infraccións graves: ▪ Suspensión dos dereitos de participación de persoas usuarias ou restrición na participación nalgunhas das actividades, por un período non superior a seis meses. ▪ Suspensión temporal da prestación do servizo, por un período non superior a tres meses. – Infraccións moi graves: ▪ Suspensión temporal da prestación do servizo, por un período non superior a seis meses. ▪ Revogación da adxudicación da praza, temporal ou definitivamente. Artigo 39.–Do procedemento sancionador.1. En caso de infraccións leves, graves e moi graves a iniciación do expediente corresponderá á persoa titular da dirección do centro, a instrución realizarase por persoal do centro designado ao efecto.2. Á vista do expediente remitido e previa audiencia da persoa presuntamente infractora, emitirase unha proposta de resolución que será notificada á persoa interesada. A resolución do procedemento corresponderá á comisión e avaliación e seguimento do centro que impoñerá no seu caso as sancións por infracción leve, grave ou moi grave, sancións que serán comunicadas ao usuario xunto con recursos. Contra devandita resolución, que non pon fin á vía administrativa, poderanse interpoñer os recursos administrativos previstos na Lei 30/1992, do 26 de novembro, de réxime xurídico das administracións públicas e do procedemento administrativo común. Nos casos de risco inmediato para a integridade física das persoas usuarias ou persoal do centro, a dirección adoptará as medidas cautelares que considere oportunas comunicándoo inmediatamente á comisión de avaliación e seguimento do centro.3. No non previsto na presente norma atenderase á regulación do procedemento sancionador do título IX da Lei 30/1992, do 26 de novembro, de réxime xurídico das administracións públicas e do procedemento administrativo común, e ao establecido no Real decreto 1398/1993, do 4 de agosto, polo que se aprobou o Regulamento do procedemento para exercizo da potestade sancionadora. TÍTULO VII.–RÉXIME ECONÓMICO Artigo 40.–Prezos públicos e réxime económico Os prezos establecidos polo Concello de Lousame pola prestación dos servizos do centro de día teñen a condición de ingresos de dereito público, serán aprobados polo Pleno do Concello e publicados no Boletín Oficial da Provincia. Os prezos públicos do centro de día para persoas maiores de Lousame, poderán variar anualmente, segundo a modificación dos índices económicos de aplicación ou, de ser o caso, pola publicación de normativas de rango superior que lle sexan de aplicación; entrando en vigor a modificación ó día seguinte da súa publicación no Diario Oficial da Provincia. Do mesmo xeito, as variacións que afecten a capacidade económica das persoas usuarias devengaranse dende o mes de xaneiro de cada ano, polo que as persoas usuarias deberán aportar en cada exercicio e documentalmente, os documentos actualizados que acrediten a súa capacidade económica. En caso contrario poderá procederse ao cobro da contía máxima prevista pola normativa. O pagamento das tarifas será anticipado e mensual, e serán cargadas en conta, medíante domiciliación bancaria, nos primeiros 10 días naturais de cada mes. No suposto de que o ingreso teña lugar nos primeiros 15 días do mes, cobrarase a mensualidade completa. O suposto de facturación de medía mensualidade se produce cando o ingreso no centro se efectúe na segunda quincena do mes. A efectos de facturación, computarase como medía xornada o establecido no artigo 11 do presente regulamento. Así mesmo poderase facturar por horas. Tódolos servizos complementarios prestados polo centro serán facturados ao mes seguinte á súa prestación baixo o concepto de “servizos complementarios”, diferenciados da cota de servizos básicos e, no seu caso, da cota de transporte. Cando a persoa beneficiaria se atope ausente mais de dez días laborais, coa obriga de comunicalo con antelación, pasará a aboar o 20% da contía habitual que achega, en concepto de mantemento dos servizos básicos do centro. As persoa usuarias deberán anunciar a baixa voluntaria cun preaviso de 15 días laborais de antelación. En caso contrario, ao facer a liquidación o centro poderá cobrar ata un máximo de 15 días como compensación. DISPOSICIÓN FINAL. O presente regulamento que consta de 40 artigos, e unha disposición final, entrará en vigor unha vez aprobado definitivamente e publicado no Boletín Oficial de Provincia da Coruña, e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación. ANEXO I CENTRO DE DÍA PARA PERSOAS MAIORES DE LOUSAME SOLICITUDE DE INGRESO 1) Datos persoais da persoa usuaria 2) Representante/gardador/a de feito Documentación a achegar xunto coa solicitude: • Fotocopia do documento nacional de identidade da persoa solicítante, ou no seu defecto, de calquera outro documento oficial que acredite a súa identidade conforme a lexislación vixente. • Se é o caso, a documentación acreditativa de quen o represente legalmente ou persoa gardadora de feito. • Acreditación do empadroamento, no concello no que conste a alta do solicitante ou solicitantes. • Informe social, do entorno familiar, emitido por unha persoa diplomada en traballo social dos servizos sociais comunitarios ou especializados. • Informe médico, segundo modelo, emitido por persoal facultativo do Servizo Galego de Saúde, con indicación da diagnose (patoloxía, enfermidades infecto-contaxiosas, trastornos psíquicos, antecedentes psiquiátricos…) e coa posoloxía do tratamento farmacolóxico a subministrar, dietas especiais…. • Acreditación, de acordo coa normativa aplicable, da declaración do imposto sobre a renda das persoas físicas e, se é o caso, sobre o Patrimonio ou certificación acreditativa dos datos contidos nelas. En caso de non estar obrigado a súa presentación, certificado de imputacións do IRPF expedido pola Delegación da Axencia Tributaria correspondente e certificado de presentación negativo no caso do imposto sobre o patrimonio. • Certificados de pensións que se é o caso perciba a persoa solicitante. • Se é o caso, fotocopia compulsada do certificado do grao de discapacidade. • Se é o caso, fotocopia compulsada da resolución do grao e nivel de dependencia. • Calquera outra documentación que o solicitante estime oportuno aportar para unha mellor valoración do expediente. En _________________, a _________ de ______________ de 20____ Asinado: SR./A ALCALDE/SA PRESIDENTE/A DO CONCELLO DE LOUSAME ANEXO II CENTRO DE DÍA PARA PERSOAS MAIORES DE LOUSAME INFORME DE SAÚDE INFORMA: 1. Indique os diagnósticos das enfermidades, enfermidade mental, discapacidade intelectual, outras condicións de saúde e/ou problemas relacionados co desenvolvemento, de carácter permanente, crónico, prolongado ou de longa duración que presenta: Diagnóstico:______________________________________________________________________ 2. Indique os tratamentos actuais que ten prescritos: 3. Indique as medidas de soporte funcional e axudas técnicas que ten prescritas: _______________________________________________________________________ _________________________________________________________________________ 4. Indique: • Si presenta alteracións de comportamento que impidan ou dificulten a convivencia no centro de día:  NON  SI, _______________________ • Si padece enfermidade infecto contaxiosa:  NON  SI (indique a enfermidade) ______________________________ 5. Observacións ______________________________________________________ ______________________________________________________ En ___________________, a ___________ de _______________ de 20____ Asdo.: ANEXO III CENTRO DE DÍA PARA PERSOAS MAIORES DE LOUSAME INFORME SOCIAL 1.–DATOS DE IDENTIFICACIÓN DA PERSOA USUARIA 2.–PERSOA QUE SOLICITA O SERVIZO:  Persoa usuaria  Representante legal.  Gardador/a de feito.3.–CARACTERÍSTICAS DO GRUPO DE CONVIVENCIA: 3.1. Composición do grupo de convivencia (sinalar a persoa coidadora principal da persoa en situación de dependencia se é o caso( 3.2. Outros familiares ou membros da rede informal de apoio. Dinámica relacional:  Relacións normalizadas  Relacións escasas  Relacións conflitivas  Ausencia de relación  Reparto de responsabilidades da familia ou persoas achegadas, con necesidades cubertas  Outras __________________________________________ Características da persoa solicitante:  Necesidade de asistencia a terceira persoa  Dificultades para utilizar transportes públicos  Actividades para as que pode precisar axuda de outra persoa __________________________ ________________________________________________________________________________ Recursos e servizos formais que percibe/disfruta a persoa solicitante (públicos e/ou privados) _________________________________________________________________________________ 4.–SITUACIÓN DO CONTORNO SOCIAL: • Ubicación da vivenda:  Urbán  Rural  Vivenda illada • Tipo de vivenda  Sen vivenda  Vivenda unifamiliar  Piso  Vivenda colectiva  Outras ______________________________________________________ • Réximen de tenencia:  Propia  Alugada  Cedida ou facilitada  Outros ________________________________________ • Condicións de habitabilidade:  Adecuadas  Amoreamento  Insalubridade/inhabiltabilidade  Existencia de dispositivos de risco  Carece dalgún servizo básico Especificar: ________________________________________________ • Accesibilidade da vivenda:  Sen barreiras arquitecónicas  Con barreiras no acceso á vivenda  Con barreiras no interior da vivenda  Con adaptacións funcionais Descrición: _________________________________________________ • Comunicación (acceso a equipamentos sociosanitarios, medios de transporte)  Boas comunicación e accesos  Comunicacións deficientes 5.–SITUACIÓN ECONÓMICA.5.1.–Situación económica da persoa solicitante: Ingresos netos (pensións, prestación económicas, retribucións: Rendementos de capital mobiliario (xuros, venda de valores, letras do tesouro, prazo fixo.) Ganancias e perdas patrimoniais (venda de acción, venda de inmobles, reeembolso de fondos de investimento.) Gastos fixos da persoa solicitante (alugueres, hipotecas, servizos de carácter público e/ou privado de coidados e atención.) 5.2.–Situación económica da unidade de convivencia:  Ingresos familiares e a súa procedencia _______________________________________________  Situacións de desemprego __________________________________________________________  Prestacións económicas __________________________________________________________  Gastos fixos e extraordinarios que inflúan na situación económica. _______________________ 6.-SITUACIÓN DA SAÚDE DA PERSOA SOLICITANTE/FAMILIA Situación saúde física e psíquica (diagnóstico, tratamento, e asistencia médica que recibe a persoa…) Situación funcional (autonomía persoal para realizar de actividades da vida diaria, situación de discapacidade grao…). Datos saúde (física, psíquica e funcional) do resto do grupo de convivencia: persoa coidadora habitual das persoas en situación de dependencia _____________________________________________________________________________ 7.–OUTROS DATOS DE INTERESE (información relevante a efectos de determinar a concesión do centro, como por exemplo, si a persoa acepta ou non o servizo.) ________________________________________________________________________ 8.–VALORACIÓN PROFESIONAL (relacionar e interpreta as variables anteriores para sintetizar a situación- problema…) ___________________________________________________ En _____________________, a ____________ de ______________ de 201____” Lousame, 18 de xullo de 2013. Asdo.: M.ª Teresa Villaverde Pais, alcaldesa